बासुगाव दख’रा दुलाराय बर’ फरायसा आफादआ नै बोसोरारि जथुम्माखौ थान्दै मेलेनि गेजेरजों गावसोरनि आफादारि बिथिंनि दाजाब-दानख’ खालामना आरो बोसोरारि मावबोनाय खामानिफोरखौ सावराय लायो ।लोगोसेनो बे जथुम्मानि गेजेरजोंनो गोदान मावफुं आफादखौ दाफुंना लानायबो जायो। लोगोसेनो  दिनैनि जोबथा सानाव आफादनि फिरफिलाखौ दख’रा आफादनि आफादगिरिनिफ्राय लानानै दालाइसा आफादनि आफादगिरिफोरा गोसो गोथारै बिरहोयो । बेजों लोगोसेनो आफादनि मुङाव आर’ज मेथाइबो रोजाबो । बेनि उनाव बर’ हारिखौ गेरेमसा माहारि दानो थाखाय गावनि बेसेन गोसा जिउखौ बिहोमा होलांना जिउ गोमानांनाय बिर जोहोलाव -जोहोलावजोफोरनो 1 मिनिट दाहा हगारो आरो आलारि बाथि फोजोंना बिबार बावो।